ROMÂNIA








SE APROBĂ

JUDEŢUL TIMIŞ







PRIMAR

MUNICIPIUL TIMIŞOARA




                        Nicolae robu
DIRECŢIA DEZVOLTARE

Serviciul Dezvoltare Locală şi Integrare Europeană
SC2014 – 7476/24.03.2014
REFERAT

privind aprobarea Actului adiţional nr. 2 la Actul Constitutiv şi Statutul Asociaţiei de Dezvoltare Intercomunitară “Polul de Creştere Timişoara”

Asociaţia de Dezvoltare Intercomunitară ”Polul de crestere Timişoara” a fost înfiinţată în februarie 2009 prin consimţământul a 16 autorităţi publice locale - Municipiul Timişoara, Comuna Becicherecul Mic, Comuna Bucovaţ, Comuna Dudeştii Noi, Comuna Dumbraviţa, Comuna Ghiroda, Comuna Giarmata, Comuna Giroc, Comuna Moşnita Noua, Comuna Orţişoara, Comuna Pişchia, Comuna Remetea Mare, Comuna Săcălaz, Comuna Sînmihailul Român, Comuna Şag şi Judeţul Timiş - fiind constituită în scopul cooperării între unităţile administrativ-teritoriale membre, pentru realizarea unor proiecte de dezvoltare de interes zonal ori regional sau al furnizării în comun a unor servicii publice.
Obiectivul general al Asociaţiei este creşterea calităţii vieţii şi crearea de noi locuri de muncă în Polul de Creştere Timişoara, prin reabilitarea infrastructurii urbane şi îmbunăţirea serviciilor urbane, inclusiv a serviciilor sociale, precum şi prin dezvoltarea structurilor de sprijinire a afacerilor şi a antreprenoriatului. 
În conformitate cu art.37 din legea nr.215/2001 republicată, cu modificările şi completările ulterioare, membrii asociaţiei au desemnat prin hotărâre de consiliu persoanele împuternicite să reprezinte interesele acestora în cadrul Asociaţiei.  
Participarea Municipiului Timişoara la Asociaţie, Actele constitutive ale acesteia, precum şi desemnarea reprezentanţilor săi în cadrul organelor statutare ale Asociaţiei, au fost aprobate prin HCLMT nr. 5/27.01.2009.
Întrucât, doi dintre aceştia nu mai deţin funcţia de consilier local, a fost necesar să se ia act de încetarea mandatelor de reprezentare ale acestora şi desemnarea de noi reprezentanţi care să-i înlocuiască în cadrul Adunării Generale a Asociaţiei, prin HCLMT nr. 607/10.12.2013 şi HCLMT nr. 18/28.01.2014. Pentru a intra în vigoare aceste modificări, se impune şi modificarea Actelor constitutive ale Asociaţiei.
În acest sens, Adunarea Generală a Asociaţiei, s-a întrunit în noua sa componenţă la data de 13.03.2014 şi a adoptat Hotărârea nr. 6/13.03.2014 privind aprobarea Actului adiţional nr. 2 la Actul Constitutiv şi Statutul Asociaţiei de Dezvoltare Intercomunitară „Polul de Creştere Timişoara”, urmând ca acesta să fie înscris în Registrul Asociaţiilor şi Fundaţiilor.
Totodată, prin Hotărârea nr. 6/13.03.2014, Adunarea Generală a Asociaţiei „Polul de Creştere Timişoara” a aprobat şi modificarea unor prevederi din Actele constitutive care reglementează:

- cotizaţia de membru;
- recalcularea şi modificarea numărului de reprezentanţi în Adunarea Generală a Asociaţiei ai Municipiului Timişoara şi, implicit, a numărului total de reprezentanţi în Adunarea Generală: de la 15 la 16 membri, respectiv de la 30 la 31 de membri;

- posibilitatea aderării la Asociaţie.

Având în vedere cele expuse mai sus, 
PROPUNEM
- aprobarea Actului adiţional nr. 2 la Actul Constitutiv şi Statutul Asociaţiei de Dezvoltare Intercomunitară „Polul de Creştere Timişoara”, conform Anexei;
-  desemnarea celui de-al 16-lea reprezentant al Municipiului Timişoara în cadrul Adunării Generale a Asociaţiei de Dezvoltare Intercomunitară „Polul de Creştere Timişoara”, respectându-se configuraţia politică de la ultimele alegeri locale;
- desemnarea d-nei Daniela Ştefan, consilier juridic în cadrul Primăriei Municipiului Timişoara, ca persoană împuternicită să întreprindă demersurile de autentificare a Actului adiţional, precum şi pentru înscrierea modificării în Registrul Asociaţiilor şi Fundaţiilor.

